I 2013 ble han igjen fransk juniormester innendørs på 60 meter og 100 meter. Han var også med å vinne det franske mesterskapet i stafetter, på 4 x 100 meter. Ved junior-EM i friidrett 2013 kom han på 6.-plass på 200 meter, og Frankrike kom på 4.-plass på 4 x 100 meter. I august deltok han ved VM i friidrett 2013, der han var med på Frankrikes stafettlag på 4 x 100 meter. De løp på 38,97 i innledningsheatet, som var 17. beste tid, og gikk dermed ikke videre til finalen. Ved Jeux de la Francophonie 2013 i september kom han på 5.-plass på 200 meter, og han fikk sølv på 4 x 100 meter sammen med det franske stafettlaget.